**POTREBNA DOKUMENTA**

**2025/2026.**

Kandidat prilikom prijavljivanja na konkurs, uz Prijavu, podnosi ustanovi sledeću konkursnu dokumentaciju **(originalna dokumenta ili overene fotokopije):**

- javne isprave o završenoj osnovnoj školi (svedočanstvo o završenim razredima od V do VIII i uverenje o obavljenom završnom ispitu) i potvrda o upisu u srednju školu (za učenike koji su upisani u I razred srednje škole);

- svedočanstvo o završenom prethodnom razredu srednje škole (za učenike koji su upisani u II, III ili IV razred srednje škole);

- uverenje o prihodima po članu domaćinstva od **01.01. - 31.03. tekuće godine**, izdato od strane nadležnog opštinskog organa iz mesta prebivališta gde njegov roditelj, odnosno staratelj ima prebivalište (da prebivalište nije menjano šest meseci pre objavljivanja konkursa).

**Napomena: Za one roditelje/staratelje koji imaju katastarski prihod potrebno je da uz dva svedoka kod javnog beležnika overe Izjavu o svojim prihodima od poljoprivrede po članu porodice (navodeći broj članova porodice), od 01.01. do 31.03.2025. godine i prilože je uz ostalu dokumentaciju;**

- diplome i druge nagrade sa učešća na republičkim takmičenjima učenika, koja se nalaze u kalendaru takmičenja učenika (u organizaciji Ministarstva prosvete) i međunarodnim takmičenjima u prethodno završenom razredu;

Prijavu na konkurs može podneti kandidat, roditelj/staratelj ili ovlašćeno lice (ovlašćenje mora biti overeno od strane javnog beležnika).

**Neblagovremene, nepotpune i od neovlašćenog lica podnete Prijave na konkurs neće se razmatrati.**

Prijavljivanje kandidata - **od 07. do 18. jula 2025. godine, radnim danima od 09 do 13 časova.**